́зумъ благопотре́бенъ къ дѣ́ланію прія́тыхъ ѿ бг҃а тала́нтѡвъ стяжа́ти хотя̀, єщѐ ю́нъ сы́й, водвори́лся єсѝ въ вертогра́дѣ духо́вныя му́дрости пресла́внагѡ гра́да кі́ева: соверше́нъ же въ житіѝ хотя̀ бы́ти, сожи́тельство воспрія́лъ єсѝ въ ли́кѣ и́нокѡвъ святопече́рскія ла́ѵры, идѣ́же дости́глъ єсѝ въ му́жа соверше́нна, въ мѣ́ру во́зраста исполне́нія хрс̑то́ва